**RAZVOJ DJETETA OD 12 meseci do 3 godine**

**Razvoj djeteta starosti deteta: od 12 do 17 meseci**

Savremeni pogledi na učenje hodanja

Hodanje, hodanje i još jedanput hodanje. To je ono što označava motorički razvoj u prvoj polovini druge godine života.

Za dete je hodanje vrlo zabavno, jer upoznaje svet iz potpuno nove perspektive.

Za roditelje je možda malo napornije, jer moraju još bolje da osiguraju područja gde bi mališan mogao da se povredi.

Moderni pogledi na hodanje deteta se potpuno razlikuju od onih koji su nekada važili. Sigurno ste sreli neku stariju gospođu koja se čudila što vaše dete još ne hoda kada ste joj rekli koliko ima meseci.

Posledice prebrzog opterećenja hodanjem mogu da budu opasne. Deca mogu da počnu da hodaju nepravilno, držeći stopala prema unutra ili prema spolja, ako prebrzo opterete donji deo tela.

Svako dete ima svoj raspored razvoja kretanja. Prohodaće onda kada na to bude spremno. U retkim slučajevima, neka deca prohodaju još pre prvog rođendana. Većina ih prohoda do 15. meseca.

**Starost deteta: od 18 do 23 meseca**

Razvoj motorike

Sredinom druge godine mališan počinje da nosi naokolo različite predmete.

Isto tako, uživa da vuče ili gura velike igračke ili kutije.

Trči oprezno, pogledom usmerenim ka podu. Teško izbegava prepreke.

Bez pomoći otvara vrata ili podiže predmete sa poda. Penje se i spušta po stepeništu uz vašu pomoć, i može puzeći unazad da se spusti niz stepenice.

Uživa u penjanju na stolicu i slične predmete. Igra je sve kompleksnija: kockama gradi stubove, kotrlja loptu ili je udara nogom, i pri tome održava ravnotežu.

Zna da okreće stranice knjiga, i rado gleda jednostavne slikovnice. Oponašanjem vuče ravne crte po listu papira. Počinje da pokazuje sklonost ka većoj upotrebi jedne (dominantne) ruke.

Pri kraju druge godine dete je mnogo spretnije. Trči sigurnije, i lako se zaustavlja. Isto tako, lako izbegava prepreke.

Pri hodanju gore, dole, po stepenicama oslanja se na ogradu ili zid. Sa lakoćom gura ili vuče igračke na točkovima, odgurava se na triciklu nogama, jer još uvek ne zna da upotrebljava pedale. Voli da se penje po nameštaju sa namerom da dođe do prozora ili da otvori vrata.

**Malo pre druge godine, kašikom jede hranu, uživa u igrama bacanja i hvatanja lopte, i u nizanju drvenih kuglica na uzicu.**

**Starost deteta: 2 godine**

Razvoj motorike

Plesač, arhitekta, slikar, vajar, atletičar ili imitator životinja, u svim tim ulogama dete se odlično snalazi.

Među novim veštinama kojima ovlada je npr. bacanje predmeta u određenom pravcu. Zna da uhvati loptu, da skakuće kao mali zec, da hoda na prstićima napred ili nazad, ili da preskače prepreku visoku 5 cm.

U ovom razdoblju dobija osećaj za ritam, i igra ako čuje muziku.

Sigurnije je ravnoteže, zbog čega postaje sve samosvesniji, i pokušava nove stvari. Hoda sa predmetom u ruci, bez da mu ispadne.

Po stepenicama korača jednom nogom na jednu stepenicu. Može da preskoči jednu ili dve stepenice, i da stoji na jednoj nozi.

Oko trećeg rođendana nauči da vozi tricikl, i možete početi sa vožnjom po parku ili dvorištu. Zanimaju ga mehaničke igračke, prekidači za svetlo i razni uređaji. Kocke može da složi u niz ili u visinu, ili od njih da sagradi manje objekte.

Sa dve i po godine pokušava da nacrta vertikalnu i horizontalnu liniju, raspoređuje oblike u grupe (krug, kvadrat, trougao), i precizno seče makazicama. Može da napravi valjak od plastelina, a ako mu pokažemo krug, preslika ga. Može da složi i puzzle od tri ili četiri dela.

**Starost deteta: 3 godine**

Razvoj motorike

Trogodišnjaci, kao i četvorogodišnjaci, vrlo su spretni u pokretima.

Glatko trče, poskakuju, hodaju na prstima, penju se uz stepenice naizmeničnim koracima.

Pri hodu niz stepenice još uvek staju na svaku stepenicu sa obe noge.

Hodanje unazad i vožnja triciklom su pravi izazov.

Sa napunjene tri godine pa nadalje, deca postaju sve spretnija i pri svakodnevnim aktivnostima: hranjenju sa kašikom i viljuškom, umivanju, oblačenju i skidanju.

Znaju već sami da se skinu, a kod oblačenja im treba mala pomoć.

Veliku dugmad znaju da zakopčaju. Sve više se razvijaju spretnosti ruke, pa već mogu da crtaju vodenim bojicama.

Znaju da precrtaju krug i krst, i papir mogu da slože u harmoniku. Dete je sposobno da ponese posudu sa vodom na veću udaljenost bez prolivanja.

Mali brbljivci

Između treće i četvrte godine deca se razviju u prave male brbljivce. Njihov rečnik sadrži oko 500 reči koje izgovore oko 20.000 puta na dan. Za roditelje, beskrajna ponavljanja i večno “šta je to” i “zašto to” mogu da budu vrlo naporni. Kroz ponavljanja dete širi fond reči, vežba govor pojedinih glasova, i vežba reči u različitim oblicima i različitim kombinacijama.